புகழேந்தி தங்கராஜ்

புகழேந்தி தங்கராஜ் (Pugazhendhi Thangaraj) என்பவர் இந்தியத் திரைப்பட இயக்குநரும், திரைக்கதை எழுத்தாளரும் ஆவார். இவர் குறிப்பாக தமிழ்த் திரைப்படங்களில் பணியாற்றி வருகிறார். புகழேந்தி பெரும்பாலும் ஈழப் போர் பின்னணியிலான படங்களை இயக்கியுள்ளார்.

 தொழில் 
புகழேந்தி தனது திரையுலக வாழ்க்கையை காற்றுக்கென்ன வேலி (2001) திரைப்படத்திலிருந்து தொடங்கினார், பின்னர் நடுத்தர செலவில் தயாரிக்கப்பட்ட படங்களில் தொடர்ந்து பணியாற்றியுள்ளார்.

2011 ஆம் ஆண்டில், உச்சிதனை முகர்ந்தால் படத்தை வெளியிட்டார். இது 2009 ஆம் ஆண்டு இலங்கை இனப்போரின் போது பாலியல் வன்கொடுமைக்கு ஆளான 13 வயது சிறுமியின் கதையைச் சொல்கிறது. சத்யராஜ், சங்கீதா ஆகியோர் முதன்மை வேடங்களில் நடித்த இந்தப் படம் விமர்சன ரீதியான பாராட்டைப் பெற்றது. மேலும் தமிழ்நாடு அரசின் சிறந்த திரைப்படத்திற்கான மூன்றாவது  விருதையும் பெற்றது.

2016 ஆம் ஆண்டில், புகழேந்தி இலங்கைத் தமிழர்களின் அவலநிலை குறித்து மீண்டும் அவர்கள் என்ற குறும்படத்தை உருவாக்கினார். அடுத்த ஆண்டு, அதே கருப்பொருளை அடிப்படையாகக் கொண்டு ஈழம் 87 என்ற புத்தகத்தை வெளியிட்டார்.

அடுத்து இவர் பாக்கு நீரிணையின் இருபுறமும் தமிழர்கள் எதிர்கொள்ளும் வெவ்வேறு வகையான சிக்கல்களை  அடிப்படையாகக் கொண்ட கதையைக் கொண்ட கடல் குதிரைகள் (2018) என்ற படத்தைத் தயாரித்தார்.  தணிக்கையின் போது படத்தின் அசல் பதிப்பில் 20 வெட்டுக்களுக்குப் பிறகே படம் வெளியானது. படம் எதிர்மறையான விமர்சனங்களைப் பெற்றது. டைம்ஸ் ஆஃப் இந்தியாவின் ஒரு விமர்சகர் "படத்தின் உருவாக்கத்தில் மிகுந்த கவனக் குறைவு உள்ளது. மேலும்  பார்வையாளர்களின் கவனத்தை ஈர்க்கத் தேவையான அடிப்படை திரைப்படத் தரம் கூட இல்லை" என்று கூறியது.

 திரைப்படவியல் 
ஆண்டு திரைப்படம் குறிப்புகள் 2001 காற்றுக்கென்ன வேலி 2005 உள்ளக் கடத்தல் 2007 ரசிகர் மன்றம் 2011 உச்சிதனை முகர்ந்தால் சிறந்த திரைப்படத்திற்கான தமிழ்நாட்டு அரசின் மூன்றாவது விருது 2018 கடல் குதிரைகள்

 மேற்கோள்கள் 

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்